Legal Document

Category: 43

Text:
43. ΝΟΜΟΘΕΤ. ΔΙΑΤΑΓΜΑ υπ’ αριθ. 165 της 7/17 Απρ. 1969 (ΦΕΚ Α΄ 63) Περί κυρώσεως των υπ’ αριθ. 154/11.12.62, 6/2.1.1963, 190/22.11.63 και 240/22.12.64 Πράξεων του Υπουργικού Συμβουλίου αφορωσών εις περιορισμούς εξαγωγής ελαιολάδου εις το Εξωτερικόν. Άρθρ.1.-(Κυρούνται και έχουσιν ισχύν Νόμου, αφ’ ης εξεδόθησαν, αι Πράξεις Υπ. Συμβουλίου υπ’ αριθ. 154/1962, ανωτ. σελ. 238, 21, υπ’ αριθ. 6 της 2 Ιαν. 1963 «περί επεκτάσεως της απαγορεύσεως εξαγωγής ελαιολάδου και εις δοχεία χωρητικότητος κάτω των 5 χιλιογράμμων», υπ’ αριθ. 190 της 22 Νοεμ. 1963 «περί ελευθέρας εξαγωγής ελαιολάδου συσκευασμένου εις δοχεία» καταργητικής των δύο πρώτων και υπ’ αριθ. 240/1964 (ανωτ. σελ. 238, 29). Άρθρ.2.-Η εν τη υπ’ αριθ. 240/64 Πράξει Υπουργικού Συμβουλίου αναφερομένη παρ. 1 του άρθρ. 6 του υπ’ αριθ. 3786/57 Ν.Δ/τος, νοείται ως αύτη αντικατεστάθη δια της παρ. 1 του άρθρ. 10 του υπ’ αριθ. 4231/62 Ν.Δ/τος «περί μέτρων αφορώντων εις την ανάπτυξιν του εξαγωγικού εμπορίου».